analog
Store norske leksikon,Religion og filosofi,Filosofiens fagdisipliner,Språkfilosofi
Analog, analogisk, ved sammenligning overensstemmende med noe uten at likheten er gjennomført; tilsvarende, som danner en analogi til.
Innen humanistiske disipliner har et ord eller en setning analog betydning hvis betydningen bare i visse henseender svarer til eller ligner den ordet eller setningen har i vanlig språkbruk. Mange religiøse utsagn, for eksempel «Gud elsker menneskene», blir i teologien som oftest tolket analogisk, ellers ville det innebære at man tilla Gud menneskelige egenskaper. Guds kjærlighet skal oppfattes som svarende til kjærlighet mellom mennesker bare i visse henseender; i andre henseender er den vesentlig forskjellig.Analogiargumenter ble mye brukt i skolastikkens gudsbeviser, særlig av Thomas Aquinas. Les mer i Store norske leksikon Analog – teknikk